উইকিলিকস
উইকিলিকস বহু খেতাব অর্জন করেছে। তন্মধ্যে, ২০০৮ সালে ইকোনোমিস্ট ম্যাগাজিনের পক্ষ থেকে ‘নিউ মিডিয়া এ্যাওয়ার্ড অন্যতম। জুন, ২০০৯ সালে উইকিলিকস এবং জুলিয়ান এ্যাসেঞ্জ এ্যামনেস্টি ইন্টারন্যাশনাল কর্তৃক ইউকে মিডিয়া এ্যাওয়ার্ড (নিউ মিডিয়া ক্যাটাগরীতে) পায় ২০০৮ সালে প্রকাশিত “কেনিয়া: রক্তের কান্না = অতিরিক্ত বিচারবহির্ভূত হত্যা ও নৈরাজ্য” নিবন্ধ রচনা করে যার বিষয়বস্তু ছিল - কেনিয়ার জাতীয় মানবাধিকার কমিশন কর্তৃক কেনিয়া পুলিশের হত্যাযজ্ঞ। মে, ২০১০ সালে নিউ ইয়র্ক ডেইলী নিউজ কর্তৃক শীর্ষস্থান প্রদান করে যাতে বলা হয়েছে ‘সংবাদকে পুরোপুরি পরিবর্তন করতে উইকিলিকসের মতো ওয়েবসাইটই যথেষ্ট’।
নুপিডিয়া
নুপিডিয়া () ছিল ইংরেজি ভাষায় ওয়েব ভিত্তিক একটি ইন্টারনেট বিশ্বকোষ যার নিবন্ধ সমুহ মুক্ত কন্টেন্ট লাইসেন্সের আওতায় উপযুক্ত বিষয়ে দক্ষ সেচ্চাসেবী অবদানকারী কর্তৃক লিখিত এবং বিশেষজ্ঞ সম্পাদকদের দ্বারা পর্যালোচনার পর প্রকাশিত হতো। এর প্রতিষ্ঠাতা জিমি ওয়েলস, পরিচালনায় বোমিস ও প্রধান সম্পাদকের ভূমিকায় ছিলেন ল্যারি স্যাঙ্গার। নুপিডিয়া মার্চ ২০০০ সাল থেকে সেপ্টেম্বর ২০০৩ সাল পর্যন্ত কার্যকর ছিল। যদিও এটিকে উইকিপিডিয়ার পূর্বসূরী মনে করা হলেও উইকিপিডিয়ার মতো এখানে লাইভ সম্পাদনার সুবিধা ছিলনা, নুপিডিয়ায় নিবন্ধের বিষয়বস্তু নিয়ন্ত্রনের জন্যে সাত-স্তরের অনুমোদন প্রক্রিয়া নীতি অনুসৃত হতো। নুপিডিয়ার নিয়ম-নীতি ছিল একটি বিশেষজ্ঞ কমিটি মাধ্যমে পূর্বপরিকল্পিত, যার ফলে এর শুরুর প্রথম বছরে মাত্র ২১টি অনুমোদিত নিবন্ধ ছিল; সে তুলনায় উইকিপিডিয়ায় প্রথম, মাসে ২০০'শ নিবন্ধ এবং বছরে ছিল ১৮ হাজার।